লালুকসোলা বৰফুকন

লালুকসোলা বৰফুকন (পদবীত থকা সময়ঃ ১৬৭২–৮০ চন) আহোম সাম্ৰাজ্যৰ এজন বৰফুকন আছিল। তেওঁ নিজে ৰজা হোৱাৰ আকাংক্ষাত শৰাইঘাটৰ যুদ্ধত অসমে জয় কৰা গুৱাহাটী পৰিত্যাগ কৰিছিল। 
১৬৭২ চনত কনিষ্ঠ ভ্ৰাতৃ লাচিত বৰফুকনৰ দেহাৱসানৰ পিছত স্বৰ্গদেৱ চুন্যৎফা ওৰফে উদয়াদিত্য সিংহই লালুকসোলাক বৰফুকন হিচাপে নিযুক্তি দিছিল। ১৬৮০ চনত ফুকন আৰু বৰুৱাসকলৰ দ্বাৰা তেওঁক হত্যা কৰা হয়।

মোগলৰ সৈতে সন্ধি
১৬৭৭ চনৰ ছেপ্টেম্বৰ মাহত মোগল সম্ৰাট ঔৰংজেৱৰ পুত্ৰ আজম শ্বাহে গুৱাহাটীকে ধৰি নামনি অসম মোগলৰ হাতত এৰি দিবলৈ কৈ লালুকসোলা বৰফুকনলৈ কটকী পঠায় আৰু অস্বীকাৰ কৰিলে ভয়াৱহ পৰিণতি হ'ব বুলি সকীয়াই দিয়ে।Bhuyan S. K. ATAN BURAGOHAIN AND HIS TIMES, Lawyers book stall, 1957 page 142 ইফালে আতন বুঢ়াগোহাঁইৰ বিপক্ষে নিজৰ শক্তি বঢ়াবৰ বাবে লালুকসোলাই মোগলৰ সহায় বিচাৰিবলৈ থিৰাং কৰে।Bhuyan S. K. ATAN BURAGOHAIN AND HIS TIMES, Lawyers book stall, 1957 page 145 তেওঁ চুতাম্লাৰ ৰাজত্বকালত মোগলৰ লগ হোৱাৰ বাবে পলাই গৈ মোগল ৰাজ্যত থিতাপি লৈ থকা বাদুলী ডেকাফুকন(দদায়েক বাদুলী ফুকনৰ পুতেক)লৈ কটকী পঠিয়ায়। চিঠিত তেওঁ লিখে যে যদিহে বৰফুকনক অসমৰ ৰজা পতা যায় তেন্তে তেওঁ গুৱাহাটীৰ গড় মোগলক এৰি দিবলৈ ইচ্ছুক। আজম শ্বাহ এই প্ৰস্তাৱত মান্তি হয় আৰু গুৱাহাটী মোগলক গতাই দিলে অতিৰিক্ত চাৰি লাখ টকা দিবলৈকো ৰাজী হয়।Bhuyan Dr. S.K. Tunkhungia Buranji or A History of Assam (1681-1826) second edition 1968 Department of HISTORICAL AND ANTIQUARIAN STUDIES IN ASSAM Guwahati page 10 সেইমতে চনৰ ২৬ ফেব্ৰুৱাৰীত মনচুৰ খান আৰু বাদুলী ডেকাফুকনে গুৱাহাটীৰ দুৰ্গ চমজি লয়।Bhuyan S. K. ATAN BURAGOHAIN AND HIS TIMES, Lawyers book stall, 1957 page 157Bhuyan Dr. S.K. Tunkhungia Buranji or A History of Assam (1681-1826) second edition 1968 Department of HISTORICAL AND ANTIQUARIAN STUDIES IN ASSAM Guwahati page 11

ক্ষমতা লাভ
পৰৱৰ্ত্তী সময়ত লালুকসোলা বৰফুকনে আগৰ ৰজা চুদৈফাক আঁতৰাই চুলিক্‌ফাক ৰজা পাতে আৰু আহোম ৰাজবংশৰ কোঁ‌ৱৰসকলৰ অংগক্ষত কৰোৱাই তেওঁ‌লোকক ৰজা হোৱাৰ অনুপযুক্ত কৰি তোলে। অচিৰেই তেওঁ‌ ৰাজমন্ত্ৰী ফুকন হিচাপে নতুন বিষয়বাব লাভ কৰি সৰ্বোচ্চ ক্ষমতা লাভ কৰে।S. K. Bhuyan, Atan Buragohain and His Times, Lawyers book stall, 1957, page 186-187Hiteswar Barbaruah, Ahomar-Din or A History of Assam under the Ahoms, 1981, page 218

মৃত্যু
১৬৮০ চনৰ (১৬০২ শক) ২৪ নৱেম্বৰত বুঢ়াগোহাঁ‌ই আৰু অন্যান্য বিষয়াৰ সহযোগত ভোটাই ডেকা, মাধৱ তামূলী আৰু আঘোণা কছাৰীয়ে ৰাতি শুই থাকোঁ‌তেই লালুকসোলা বৰফুকনক হত্যা কৰে। তেওঁ‌ৰ তিনিজন পুত্ৰৰো প্ৰাণনাশ কৰাৰ লগতে ভায়েক মৰঙ্গী বৰবৰুৱাক হাতীশালত বন্দী কৰি থোৱা হয়।S. K. Bhuyan, Atan Buragohain and His Times, Lawyers book stall, 1957, page 199-201Hiteswar Barbaruah, Ahomar-Din or A History of Assam under the Ahoms, 1981, page 217

টোকা

তথ্য সংগ্ৰহ


 Bhuyan S. K. ATAN BURAGOHAN AND HIS TIMES, first edition 1957 Lawyers Book Stall, Guwahati
 Bhuyan Dr. S.K. Tunkhungia Buranji or A History of Assam (1681-1826) second edition 1968 Department of HISTORICAL AND ANTIQUARIAN STUDIES IN ASSAM Guwahati
 Hiteswar Barbaruah, Ahomar-Din or A History of Assam under the Ahoms, 1981

শ্ৰেণী:আহোম ৰাজ্য